Ass-nni d ass amcum, xelsen-tt akk wid yečča wul-nsen ɣef tutlayt-nsen d tmagit, yal wa d acu yeḍran yid-s. Gar-asen Utudert iruḥen ad inadi axeddim ɣer waggur-azewwaɣ am netta am wiyaḍ. Din fkan-t ɣer Sseḥra, netta yebɣa ad yexdem di tmurt-is. D acu, deg tama niḍen, din i dyemlal d Neǧma tin yewwin leԑqel-is akked sliman i yuɣalen d ameddakkel-is. Sliman d amdan i yesԑeddan lḥif, d win umi temmut temṭṭut d sin n wakniwen deg uԑebbuḍ-is, maca iԑawed zzwaǧ yuɣ yiwet qqaren-s Wezna, d taselmadt acu imi zzher-is iqqur, netta yebɣa dderya nettat tugi taggara-s truḥ, teǧǧa-t.